《送徐仓用后村韵 其一》
宋代·林希逸

君王玉节选非轻，远部何如乡部荣。得志可酬公学问，用人如此世清明。

名犹高似南州士，性本刚于东海生。振廪岂应烦此老，论思便合向西清。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。